Прабово Субианто

Прабово Субианто Ҷоҷоҳадикусумо (; 17 октябри 1951 ) — сиёсатмадор, арбоби давлатӣ, соҳибкор ва собиқ генерали артиши Индонезия, ҳаштумин Президенти Индонезия аз 20 октябри соли 2024. Вай қаблан аз соли 2019 то 2024 дар мақоми 26-умин вазири дифоъ дар назди президент Ҷоко Видодо кор кардааст. Прабово баъд аз Суҳарто ва Сусилло Бамбанг Юдийоно сеюмин Президенти Индонезия бо собиқаи низомӣ аст. Прабово Субианто ҳамчун як миллатгарои рост тавсиф мешавад. Вай инчунин аввалин президентест, ки бонуи аввал надорад ва инчунин президентест, ки камтарин фарзанд дорад (як фарзанд).

Прабово Субианто соли 1970 Академияи ҳарбии Индонезияро (Akademi Militer Nasional) хатм кард ва дар ибтидо дар нерӯҳои вижа ( Копассус ) хидмат кардааст, то соли 1998 сардори Фармондеҳии захираҳои стратегӣ (Кострад) таъин шуд. Худи ҳамон сол ӯро аз артиш озод карданд ва баъдан бо иттиҳоми нақзи ҳуқуқи инсон вуруд ба Иёлоти Муттаҳидаро манъ карданд.

Дар ибтидои соли 2008, доираҳои наздики Прабово Ҳизби Ҷериндраро ташкил карданд. Дар интихоботи президентии соли 2009 ӯ ба ҳайси шарики номзади Мегавати Сукарнопутри ба мақоми ноиби президентӣ ноком шуд. Ӯ дар интихоботи президентии соли 2014 ширкат кард ва аз ҷониби губернатори Ҷакарта Ҷоко Видодо, ки дар ибтидо бо ӯ рақобат карда буд, шикаст хӯрд. Дар соли 2019, ӯ бори дигар дар интихоботи президентӣ бар зидди Ҷоко Видодо, ки дар канори Сандиага Уно ва бо дастгирии Ҳизби Ҷериндра, Ҳизби адолати обод, Ҳизби мандати миллӣ, Ҳизби демократӣ ва Ҳизби Беркария мубориза бурдааст, ноком шуд. Саркашии ӯ аз қабули натоиҷи интихобот пайравонашро ба тазоҳуроти эътирозӣ водор сохт, ки боиси ошӯбҳои оммавӣ дар Ҷакарта шуд. Бо вуҷуди ин, пас аз муборизаи шадид дар давраи солҳои 2019-2024, Прабово Субианто ба кобинаи Ҷоко Видодо ҳамчун вазири дифоъ пайваст.

10 октябри соли 2021 Ҳизби Ҷериндра Прабоворо номзади худ ба интихоботи президентии Индонезия дар соли 2024 эълон кард. 12 августи соли 2022 Прабово эълон кард, ки пешниҳоди  Ҳизби Ҷериндраро қабул кардааст. Прабово дар интихоботи рӯзи 14 феврал пирӯз эълон кард, зеро назарсанҷиҳои барвақти ғайрирасмӣ ӯро дар даври аввали овоздиҳӣ пештар нишон доданд. [3] 20 март Комиссияи марказии интихобот (КМИ) натиҷаҳои интихоботро тасдиқ кард ва ӯро президенти интихобшудаи Индонезия эълон кард. Додгоҳи конститутсионии кишвар мақоми онро 22 апрели соли 2024 тасдиқ кард.  Прабово Субианто 20 октябри соли 2024 ба ҳайси президенти 8-уми Индонезия савганд ёд кард.

 Эзоҳ 

Гурӯҳ:Сиёсатмадорон аз рӯи алифбо
Гурӯҳ:Сиёсатмадорони Индонезия
Гурӯҳ:Сиёсатмадорони асри XXI
Гурӯҳ:Википедия:Мақолаҳои бо сарчашма аз Викидода
Гурӯҳ:Википедиа:Зиндагиномаи муосирон
Гурӯҳ:Президентҳои Индонезия